L-Istati Uniti u diversi Gvernijiet Ewropej talbu għall-ħelsien tal-kritiku tal-Gvern ta' Vladimir Putin, Alexei Navalny. Navalny inżamm mill-pulizija eżatt kif wasal Moska mill-Ġermanja nhar il-Ħadd. L-attivist kien qed jirritorna lejn il-pajjiż ħames xhur wara li kien kważi nqatel kawża ta' vvalenar. Fuq dan il-każ is-swaba' qed jippuntaw lejn il-Gvern Russu. Puntin dejjemċaħad l-avvelenament ta' Navalny. Is-Segretarju tal-Istat Amerikan, Mike Pompeo, qal li l-awtoritajiet Russi kienu qed jippruvaw jagħlqu ħalq il-kritiċi tagħhom. Pompeo appella għall-ħelsien immedjat u mingħajr kundizzjonijiet ta' Alexei Navalny.